
Szerzőség-megállapítás magyar szóbeágyazási modellekkel mély tanulási alapokon

A természetes nyelvfeldolgozás (Natural Language Processing, NLP) az informatikai
tudományok egyik feltörekvő ágazata, feladata az elsődleges emberi kommunikációs
eszköznek, a beszédnek, szabad szövegnek elemzése gépi módszerekkel. A termé-
szetes nyelvfeldolgozási megoldások egy része arra irányul, hogy egy szöveg vagy
dokumentum szerzőjére vonatkozó tulajdonságokat állapítson meg, például szerző
személye, kora, származása, stb. A szerzői stílust legjobban megragadó szövegele-
mek a karaktersorozatok, szófajok és különböző szóreprezentációk.
A dolgozat elején részletesen bemutatásra kerülnek az angol nyelvű szövegek
szerzőség megállapítására alkalmazható módszerek és tulajdonságaik. Ezt követően
a jellemzők magyar szövegekből történő kinyérése kerül ismertetésre, illetve bemuta-
tásra kerül milyen eszköztárak és metodikák alkalmazhatók erre a célra (szófajcím-
kézők, szóvektorok és szóbeágyazási modellek). A magyar és angol nyelv morfológiai
különbségei jelentik a legnagyobb kihívást az idegen nyelvre készült eljárások alkal-
mazására magyar nyelvű szövegeken, erre a problémára a dolgozatban új módszer
kerül bemutatásra és kiértékelésre.
Magyar nyelvű szerzőség-elemzésre alkalmas adathalmazok hiánya miatt a fel-
adat részeként annotált korpuszt is elő kellett állítani: az ebből a célból szépirodalmi
szövegeket tartalmazó adathalmaz automatikus begyűjtésére, előfeldolgozására ki-
dolgozott módszer részletes bemutatása szintén a dolgozat része.



